Ծնվել է Կոստանդնուպոլսում: Կրթությունն ստացել է Տրիեստի Մխիթարյանների վանքում: Որպես հոգևոր առաջնորդ՝ ծառայել է Կեսարիայում, որտեղ 1827թ-ից եղել է արքեպիսկոպոս: Եղել է Վիեննայի Մխիթարյան միաբանության երկրորդ աբբահայրը: Նրա օրոք Վիեննայի հայկական տպարանն այն աստիճան է զարգացում ապրել, որ 1838թ. հնարավոր է դարձել «Որ օրհնես զայնոսիկ» աղոթքը տպագրել 25 լեզվով: Հիմնադրել է Վիեննայի միաբանության վանքի դրամագիտության բաժինը: Իր եղբոր՝ Ստեփանոս Ազարյանի հետ կազմել է բազմալեզվյան ընդարձակ բառարան՝ «Նոր բառգիրք յունարէն, իտալերէն, հայերէն, տաճկերէն» (1848թ.): Մահացել է Վիեննայում: